text: 19-årig stoppet uden kørekort og nummerplader
  13 oktober 2014 kl. 19.19
  En 19-årig mand fra Vojens er fire gange i løbet af et år stoppet for at køre rundt i en bil uden kørekort. Og i dag nu også uden nummerplader. Men nu er det slut: Politiet har beslaglagt køretøjet.
  Den 19-årig fik fjernet nummerpladerne på sin bil for en uge siden. Det har dog åbenbart ikke forhindret ham i at køre rundt i den.
  - Han er stoppet tre gange i løbet det sidste år på Fyn for at køre uden kørekort, fortæller vagtchef Erik Lindholdt til TV SYD. Men det har ikke afholdt ham fra at fortsætte til lokalområdet, hvor han blev stoppet på Kestrupvej ved Vojens. Denne gang uden kørekort - og nummerplader.
  På grund af de gentagne overtrædelser er bilen blevet beslaglagt med henblik på konfiskation.
  